**PERKÁTA NAGYKÖZSÉG ÖNKORMÁNYZATA KÉPVISELŐ-TESTÜLETE 2022. május 5-én (csütörtök) 16:30 órai kezdettel megtartott rendkívüli üléséről készült**

**JEGYZŐKÖNYV**

**Perkáta, 2022. május 5.**

**Határozat: 96-99/2022. (V. 5.)**

**Perkáta Nagyközség Önkormányzata Képviselő-testülete**

**JEGYZŐKÖNYV**

**Készült: A 2022. május 5. 16:30 órai kezdettel megtartott rendkívüli ülésről**

**Ülés helye: a Perkátai Polgármesteri Hivatal épülete**

**Jelen vannak:**

**Oláh István, Mosonyi-Bogó Nikolett, Áldott Richárd István, Bölcskei –Csősz Nikolett, Sarok Mihály, Szőke Imre Andor**

**Dr. Lakos László jegyző**

**Oláh István alpolgármester**

Köszönöm mindenkinek a rugalmasságát. Megállapítom, hogy testület határozatképes. Jegyzőkönyv-hitelesítőnek Mosonyi-Bogó Nikolettet és Áldott Richárd István javaslom. Először Nikiről szavazunk, aki elfogadja jegyzőkönyv-hitelesítőnek, kérem, kézfelemelésével jelezze.

**A jelen lévő 6 képviselő-testületi tag 6 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**96/2022. (V. 5.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. május 5-i Képviselő-testületi ülés jegyzőkönyv-hitelesítőjének Mosonyi-Bogó Nikolettet választja meg.

**Felelős:** Oláh István alpolgármester

**Határidő:** 2022. május 5.

**Oláh István alpolgármester**

Aki Ricsit elfogadja jegyzőkönyv-hitelsítőnek, kérem, kézfelemelésével jelezze.

**A jelen lévő 6 képviselő-testületi tag 6 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**97/2022. (V. 5.) határozata**

**A jegyzőkönyv-hitelesítő személyéről**

Perkáta Nagyközség Önkormányzata Képviselő-testülete úgy határozott, hogy a 2022. május 5-i Képviselő-testületi ülés jegyzőkönyv-hitelesítőjének Áldott Richárd István választja meg.

**Felelős:** Oláh István alpolgármester

**Határidő:** 2022. május 5.

**Oláh István alpolgármester**

A döntéshozatal gyorsasága érdekében a meghívó a Perkátai Polgármesteri Hivatal hivatalos levelező rendszerén keresztül lett kiküldve. A kiküldött meghívó 1 napirendi pontot tartalmaz. Ezzel kapcsolatban lenne a Képviselő-testületi tagoknak módosítási javaslatuk, kérdésük? Ha nincs módosítási javaslat, akkor szavazzunk a mai ülés napirendjéről. Aki elfogadja a kiküldött napirendet, kérem kézfelemelésével jelezze.

**A jelen lévő 6 képviselő-testületi tag 6 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**98/2022. (V. 5.) határozata**

**A 2022. május 5-i ülés napirendjének elfogadásáról**

Perkáta Nagyközség Önkormányzata Képviselő-testülete a 2022. május 5-i Képviselő-testületi ülés napirendjét az alábbiak szerint fogadja el:

NAPIREND

1. A Fejér Megyei Kormányhivatal javaslatának megtárgyalása

**Felelős:** Oláh István alpolgármester

**Határidő:** 2022. május 5.

I. NAPIRENDI PONT

**Oláh István alpolgármester**

Az egyetlen napirendi pontunk, ami miatt egy rendkívüli Képviselő-testületi ülést kellett összehívni az a Fejér Megyei Kormányhivatal javaslatának megtárgyalása. A Kormányhivatal „a Magyarország helyi önkormányzatairól” szóló 133. § (2) bekezdésében biztosított jogkörében javaslattal élt a Képviselő-testületi ülésekről készült jegyzőkönyvek Kormányhivatal felé történő megküldésének elmaradása miatt. A javaslatot mindenki megkapta, valamint a határozati javaslatot mindenki megkapta. Ha nincs kérdés, javaslat, észrevétel a határozati javaslatra vonatkozóan, javaslom, hogy szavazzunk. Aki elfogadja a határozati javaslatot, kérem, kézfelemelésével jelezze.

**A jelen lévő 6 képviselő-testületi tag 6 igen szavazattal, 0 nem szavazattal az alábbi határozatot hozza:**

**Perkáta Nagyközség Önkormányzata Képviselő-testületének**

**99/2022. (V. 5.) határozata**

**A Fejér Megyei Kormányhivatal javaslatáról**

Perkáta Nagyközség Önkormányzata Képviselő-testülete a Fejér Megyei Kormányhivatal FE/02/591-1/2022. ügyiratszámú javaslatának 1. pontjában foglaltakat megtárgyalta és az alábbi határozatot hozza:

Perkáta Nagyközség Önkormányzata Képviselő-testülete a Fejér Megyei Kormányhivatal által a Képviselő-testületi ülések jegyzőkönyveinek Kormányhivatal részére történő késedelmes megküldésével kapcsolatban tett FE/02/591-1/2022. ügyiratszámú javaslatnak az I. pontjában foglaltakkal egyetért, elfogadja azt.

A Jegyző tájékoztatása alapján a Képviselő-testületi megállapítja, hogy a krónikus létszámhiány miatt kialakult elmaradásokat a Polgármesteri Hivatal időközben pótolta, a hiányzó jegyzőkönyvek feltöltése február hónappal bezárólag megtörtént a Törvényességi Felügyelet Írásbeli Kapcsolattartási Modulon keresztül.

A Képviselő-testület felszólítja a Jegyzőt, hogy a jövőben tartsa be a jegyzőkönyvek elkészítésének 15 napos határidejét.

**Felelős:** Oláh István alpolgármester

**Határidő:** 2022. május 5.

**Oláh István alpolgármester**

A Képviselő-testületi tagoktól kérdezem, hogy van-e kérdésük, hozzászólásuk a mai ülésen? Ha nincs, akkor az ülést bezárom.

**Több hozzászólás nem hangzott el, Oláh István alpolgármester a testületi ülést 16:45 perckor bezárta.**

**Oláh István Dr. Lakos László**

**alpolgármester jegyző**

**Jegyzőkönyv-hitelesítők:**

**Mosonyi-Bogó Nikolett Áldott Richárd István**

**képviselő képviselő**